Tweeling al dae lank sonder kragArgieffoto Inwoners van Tweeling in die Vrystaat sit sedert Saterdagaand sonder krag weens ŉ foutiewe transformator by die kragstasie op dié dorp. Volgens Eskom sal die probleem hopelik teen Dinsdagmiddag opgeklaar wees. Die energieverskaffer sê ŉ nuwe transformator sal teen Maandagaand in Tweeling wees, waarna herstelwerk sal begin. Eskom het nie ŉ spesifieke tyd aangedui wanneer krag herstel sal wees nie. “Eskom vra om verskoning vir die ongegrief wat deur die kragonderbreking veroorsaak is en bedank verbruikers vir hul geduld. “Ons herinner verbruikers om alle elektriese drade en toestelle as lewendig te beskou aangesien die krag enige oomblik aangeskakel kan word.”